Groningenas
Groningenas – miestas šiaurės rytų Nyderlanduose; provincijos centras. Jūrų uostas, įsikūręs prie Hunzės upės, kanalai miestą jungia su Šiaurės jūra. Išvystyta cukraus, metalo apdirbimo, baldų, chemijos, radioelektronikos, poligrafijos pramonė. Apylinkėse išgaunamos gamtinės dujos (Groningeno dujų telkinys). Mieste veikia universitetas (nuo 1614 m.), daug muziejų (miesto, jūrų, universiteto, grafikos ir kt.), teatras, stovi Martyno bažnyčia (XV a.).